**Prilog 7.b Obrazloženje posebnog dijela financijskog plana**

**NAZIV PRORAČUNSKOG KORISNIKA:**

**ŽUPANIJSKO DRŽAVNO ODVJETNIŠTVO U PULI-POLA**

RAZDJEL: 109

GLAVA: 75

RKDP: 3646

MATIČNI BROJ: 3204154

OIB: 93993757343

**OBRAZLOŽENJE POSEBNOG DIJELA FINANCIJSKOG PLANA**

 **ZA RAZDOBLJE 2023. - 2025.GODINE**

**1. U V O D**

Županijsko državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske, te podnositi pravna sredstva za zaštitu Ustava i zakona.

Državno odvjetništvo obavlja svoje ovlasti na osnovu Ustava, zakona, međunarodnih ugovora, koji su dio pravnog poretka Republike Hrvatske i drugih propisa koji su donijeti sukladno Ustavu, međunarodnim ugovorima i zakonima Republike Hrvatske.

Sredstva za rad državnog odvjetništva, sukladno odredbi članka 75. Zakona o državnom odvjetništvu (NN 67/18, 21/22) osiguravaju se državnim proračunom Republike Hrvatske. Sredstva se osiguravaju u visini koja će osigurati redovito obavljanje svih poslova u državnom odvjetništvu.

Županijsko državno odvjetništvo u Puli-Pola proračunski je korisnik državnog proračuna u nadležnosti Ministarstva pravosuđa i uprave tako da prihode i primitke čine prihodi iz državnog proračuna za financiranje redovne djelatnosti i vlastiti prihodi od pruženih usluga (usluge fotokopiranja i troškova tehničkog snimanja i prepisivanja zvučnih snimki) unutar redovne djelatnosti, planirana za usluge tekućeg i investicijskog održavanja.

 **2. OBRAZLOŽENJE AKTIVNOSTI**

Prilikom donošenja planova za razdoblje 2023. do 2025.g. koristili su se podaci koji se odnose na rashode nastale u prvih osam mjeseci 2022.g., planove koje ovo državno odvjetništvo ima za naredna planska razdoblja, te Uputa Ministarstva pravosuđa i uprave od 15. rujna 2022. godine.

Sukladno odluci Ministarstva pravosuđa iz 2016., troškove koji se odnose na zgradu u Puli - Pola, Rovinjska 2a, a koji obuhvaćaju režijske troškove za zgradu, troškove tekućeg održavanja i troškove upravljanja zgradom, treba planirati i plaćati Županijsko državno odvjetništvo u Puli – Pola za sva tri pravosudna tijela koja koriste taj prostor (Županijsko državno odvjetništvo u Puli – Pola, Općinsko državno odvjetništvo u Puli – Pola, zemljišno knjižni odjel Općinskog suda u Puli – Pola).

**PRIHODI I PRIMICI**

**2.1. Prihodi i primici**

Županijsko državno odvjetništvo u Puli - Pola financira nastale rashode iz prihoda ostvarenih iz Državnog proračuna Republike Hrvatske, a u malom dijelu planira se ostvariti prihod s osnove usluge fotokopiranja i troškova tehničkog snimanja i prepisivanja zvučnih snimki – planirano 664,00 eura. Planirani *(ostvareni)* vlastiti prihodi utrošit će se za kupnju uredskog materijala i ostalih materijalnih rashoda.

**RASHODI I IZDACI**

Uputom za izradu prijedloga financijskih planova proračunskih korisnika u Državnom proračunu za 2023-2025. Ministarstva pravosuđa i uprave, a sukladno dostavljenoj Uputi Ministarstva financija za izradu prijedloga Državnog proračuna Republike Hrvatske, dana je uputa za planiranje potrebnih sredstava za rashode za zaposlene te materijalne i financisjke rashode poslovanja i određeni limit ukupnih rashoda za naredno trogodišnje razdoblje 2023.- 2025. te se u nastavku obrazlažu planirani rashodi.

**2.2. Rashodi za zaposlene (31)**

Plan za rashode za zaposlene koji se odnose na plaće i doprinose poslodavca za plaće za 2023.g., napravljen je po Uputama dobivenih od nadležnog Ministarstva, tj. sukladno stvarnim potrebama.

Prilikom donošenja planova za razdoblje 2023. do 2025.g. koristili su se podaci koji se odnose na rashode nastali u prvih 8 mjeseci 2022.g., planove koje ovo odvjetništvo ima za naredna planska razdoblja. Rashodi za zaposlene (31-plaće i doprinosi) planirani su temeljem stvarnih potreba uz trenutno važeće osnovice za plaće, za dužnosnike, službenike i namještenike. U Županijskom državnom odvjetništvu u Puli-Pola do 31. kolovoza 2022. bilo je zaposleno 7 dužnosnika, 15 službenika i 3 namještenika. Tijekom prosinca 2022. stupila je na dužnost jedna zamjenica županijskog državnog odvjetnika, a u siječnju 2023. stupiti će na dužnost još jedna zamjenice županijskog državnog odvjetnika, te će započeti s radom jedna viša državnoodvjetnička savjetnica. Stoga će se u 2023. godini broj dužnosničkih mjesta povećati na 9, broj službeničkih mjesta će se povećati za 1 (viša državnoodvjetnička savjetnica).

Glede povećanja potrebe za rashodima u 2023., u planiranje rashoda plaće obuhvaćena je i plaća ravnateljice državnoodvjetničke uprave, koja je raspoređena na to radno mjesto s danom 01.09.2022. sa radnog mjesta više državnoodvjetničke savjetnice.

Prema navedenom, izračun je napravljen na bazi 9 dužnosnika, 17 službenika i 3 namještenika, jer se očekuje povećanje broja službeničkih mjesta, koja su predviđena sistematizacijom, ali nisu popunjena. Naime, za popunjavanje navedenih radnih mjesta na neodređeno vrijeme postoji realna potreba zbog višegodišnjeg problema kadrovske nedostatnosti,što je uzrok permanentne preopterećenosti zaposlenih službenika.

Kod rashoda za zaposlene potrebno je napomenuti da na temelju Zakona o izmjenama i dopunama Zakona o državnom odvjetništvu (NN116/2010) u članku 50. određeno je da je državnim odvjetnicima te zamjenicima državnog odvjetnika koji rade na poslovima istrage priznato pravo na staž osiguranja sa povećanim trajanjem **–beneficirani staž-** na način da im se svakih 12 (dvanaest) mjeseci rada na tim poslovima računa kao 15 (petnaest) mjeseci staža osiguranja. Prema tome na godišnjoj razini predviđena je isplata za po jednog zamjenika kao i zatezne kamate za beneficirani staž za dužnosnika koji je radio u istrazi od 2011. do 2018. godine.

**Ostali rashodi za zaposlene** -**312-** (otpremnine, jubilarne nagrade i druga prava sukladno Kolektivnom ugovoru za državne službenike i namještenike, NN 56/2022, i Dodatku I. Kolektivnom ugovoru za državne službenike i namještenike, NN 127/2022) planirani su na bazi predviđenih potreba u trogodišnjem razdoblju. Navedena brojka predstavlja bazu za izračun regresa i božićnica, dok su ostali rashodi - jubilarne nagrade, otpremnine, darovi za djecu, pomoći i ostali materijalni rashodi izračunati prema postojećoj strukturi službenika i namještenika.

Dakle, najveći dio ukupno planiranih rashoda za razdoblje 2023.-2025. godine odnosi se na rashode za zaposlene, što je posljedica povećanja osnovice za plaće, kao I povećanja zaposlenih dužnosnika i službenika.

**2.3. Materijalni rashodi (32 i 34)**

Materijalni rashodi (32 i 34) u 2023. godini planirani su prikazanim iznosima na temelju podataka o ostvarenim rashodima u 2021.godini,odnosno tekućem razdoblju 2022.g., te na planiranim potrebama i predviđenim kretanjima troškova koji su vezani uz funkciju i poslovanje Županijskog državnog odvjetništva u Puli – Pola uz pridržavanje zadanih limita za ovo državno odvjetništvo

2023. godinu planirana sredstva u ukupnom iznosu od 371.956 eura

2024. godinu planirana sredstva u ukupnom iznosu od 388.840 eura

2025. godinu planirana sredstva u ukupnom iznosu od 379.695 eura

Drastično povećanje cijena energenata na tržištu (struja, plin, gorivo i drugo) u znatnoj mjeri utječe na materijalni rashod na poziciji **Energije - 3223**, te je prema plaćenim računima (6.- 8. mjesec 2022.) učinjen i plan za naredne godine.

**Poštanske usluge - 3231,** telekomunikacijske usluge, zakupnine (multifunkcionalni uređaji) temelje se na pojedinačnim ugovorima javne nabave zaključenim temeljem Okvirnih sporazuma Središnjeg državnog ureda za javnu nabavu, pri čemu na uvjete okvirnog sporazuma ŽDO Pula-Pola nema nikakvog utjecaja. S obzirom na navedeno, u mjeri u kojoj je procijenjeno potrebnim (prema detaljnim izračunima), povećani su rashodi po ovoj stavci.

Pored navedenog, evidentno je i povećanje cijena uredskog materijala (osobito fotokopirnog papira, kojemu se udvostručila cijena), pa je neophodno materijalne rashode iskazati realno, odnosno povećati iznose u odnosu na prethodne godine.

**Tekuće održavanje - 3232 –** planirana su sredstva za servis dizala, za servis i pregled vatrodojavnog sustava, servis službenih automobila, servis klima sustava ,održavanje opreme i druge usluge održavanja i popravaka za planirano razdoblje i to za 2023. u iznosu od 9.291 eura, te u istom iznosu za 2024.i 2025.godinu.

**Intelektualne usluge** - **3237**- ŽDO Pula-Pola, kada se uzima prosjek posljednjih tri godine, rashode za intelektualne usluge (odvjetnici, javni bilježnici, vještaci, tumači i dr.) bilježi u iznosu od oko 185.800,00 eura. Rashodi za intelektualne usluge predstavljaju značajni dio rashoda koji imaju tendenciju rasta. Napominje se da ŽDO Pula-Pola brižljivo prati rashode za intelektualne usluge, međutim ovi rashodi ovise o stvarnim potrebama u pojedinim kaznenim, građanskim i upravnim predmetima.

Pozicija - **3236 Zdravstvene usluge** za 2023.godinu uvećane su zbog povećanja iznosa zdravstvenih usluga, u koje ulaze sistematski pregledi, navedeno je usklađeno sa povećanjem iznosa od dosadašnjih 66,00 eura na 160,00 eura, sukladno Kolektivnom ugovoru za državne službenike i namještenike (NN 56/2022)

Na poziciji - **3239 Ostale usluge**, sredstva su planirana iz razloga što Županijsko državno odvjetništvo u Puli-Pola koristi usluge čuvanja zgrade od strane zaštitarske službe koja mjesečno iznosi cca 4.500,00 eura.

**Rashodi za nabavu nefinacijske imovine (423)**

Županijsko državno odvjetništvo u Puli-Pola financira dva leasinga, svaki s rokom otplate od 60 mjeseci: po ugovoru 78665/22 o financijskom leasingu s UniCredit leasing Croatia d.o.o. za vozilo od 21.01.2022. – ukupno 21.210,00 eura i po ugovoru 244355/22 o financijskom leasingu s UniCredit leasing Croatia d.o.o. za vozilo od 11.07.2022. – ukupno 15.355,00 eura.

Na svim ostalim pozicijama materijalnih i financijskih rashoda, sredstva za trogodišnje razdoblje planirana su po uputama i limitima, a vodeći se realnim potrebama i rashodima nastalim u prvih osam mjeseci 2022 g., uključujući i predviđajući fluktuacije koje se dešavaju na tržištu (cijene roba i usluga)

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje dužnosnika te je za razdoblje financijskog plana 2023.-2025. planirano za svaku godinu po 664 eura. Vlastiti prihodi uplaćuju se na kraj godine u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda koja su proračunom za 2023.- 2025. planirana na računu 3221 Uredski materijal za sve tri naredne godine po 664 eura unutar redovne aktivnosti Općinskog državnog odvjetništva u Puli kao proračunskog korisnika.

ŽUPANIJSKI DRŽAVNI ODVJETNIK

 Eddy Putigna